钦定古今图书集成/明伦汇编/交谊典/第057卷 > 《宴周伯温馆舍闻李平章恢复中原作》
## 钦定古今图书集成/明伦汇编/交谊典/第057卷 > 《宴周伯温馆舍闻李平章恢复中原作》

王逢

西湖馆舍开新秋，三峰侧影紫翠流。白马雕戈驻逵
道，金鱼玉珮罗林丘。二孤五老独神往，八公六逸同
天游。时维小康况大比，万乘少纾东南忧。如渑之酒
官寺送，风生酒波鳞甲动。荔子浆凝赤露香，鹅肪炙
作黄冰冻。歌袖频熏婆律香，渴羌解奏参差凤右丞。
阀阅霄汉逼诸叟，文章台阁重罘罳。骎骎落日凉菱
花蕸叶掩冉光。惊飞先自有乌鹊，寡宿未必无鸳鸯。
尧封禹迹烟苍苍，宣发固短忧心长。侧闻汴破济欲
下，百姓亦望临淮王。山人厌乱喜莫量，笑整冠带为
举觞，醉后不登严武床。